déc 09, 2013 admin Semestre 3 (S3) 0
ssughul s tefransist tullizt a.
Yuli wass, bdan medden a d-ttifriren si tesga, ma d azrug yettawin Yer wexxam n Weṛdiyya at Wadda ussan-agi ur yessin ara taguni. Tiftilin zgant ceelent. Uḍan d-iteddun d imxulaf mači kan ala tiftilin n taddart i yceelen, mača uYalent acḥal n tiyyaḍ i wakken ad d-beggnent tameYra.
Yal yiwen di taddart d ugur swayes yeṭṭes ass-agi : wa yettxemmim ansi ara d-ijab s wacu ara yhenni, wa yebYa ad yessemYer aḍellae i wakken ad yessefreḥ Wiza. Kra yekka yiḍ, lYaci reffden ssrusun. Mača sima yettaẓ yiḍ di nnṣaf, sima bdan wuguren a ttexcawaten wa deffir wa. Allen bdant a ttisliwent, siwa iẓri n Wiza akd wid faydeg iYab yiḍes i yeqqimen a ḥeţţben itran.
Wiza ara tesseḥsab acḥal i yas-d-mazal i tmeYra-s. Ussan la yzerrin, Yur-s amzun di leemer-is ala ttenYasen ; ur teẓri ara ma yella iwata-tt-id ad tru neY ad teeggeḍ neY ad teṛğu… ad tessussem. Ad tt-ttawint lbaYat ur teẓri d acu i yas-ffren wussan.
Akken kan yebda yiṭij a d-ineqqer tagnawt, Wiza teṭṭef abrid Yer tala. Mačči d aman i ixuṣṣen deg wexxam maca tuYal-as d tannumi, yerna Wiza tebYa ad testeefu seg uxemmem.
Temẓi-s yakk teseedda-tt di TiYilt n at-Aeli, ger wexxam d tala, acku Weṛdiyya ur teṣṣaweḍ ara a d-tessekcem aman s axxam. Ayagi yeḥwaǧ aṭas n wedrim ; Weṛdiyya d tigellilt, ulansi s-d-yekk kra, dYa yezga kan usagem yenṭeḍ Yef weerur n yelli-s.
Wiza ad tetteddu Yer tala am win yettfaṛasen deg wussan-is. Akken tzeggen abrid, temlal-d udem Yer wudem akd Seedeyya n Aemar, yiwet di tǧiratin-is, dYa tezwar-itt-id s westeqsi am win yebYan ad iẓer ma yella d acu i ibeddlen tini-yas :
- Ihi timlilit ass n lğemea.
- Di lehna…
Terr-as Wiza s uzmumeg i wakken ad as-tekkes ccek, maca agu yellan deg wul-is ur ieeṭṭel ara iYumm-d aseḍsu i d-yufraren Yef wudem-is. Wiza teẓra d akken mači d leḥmala i izaden almi i tt-id-testeqsa. Teelem yess belli aṭas i tejbed i wakken ad tt-eğǧen at wexxam i tt-yuYen. Aṭas i tessefreY Seedeyya tenna-yasen : « ur tesea ara imawlan… » neY « bezzaf xfifet… ». Maca acemma ur yezmir ad yessenfed zdat zzin n Wiza.
Wiza temYi-d di TiYilt n at-Aeli am treYlet, yiwen ur yessin aẓar-is. Ẓran kan belli « Tagi d Wiza n At Lḥaǧ, baba-s Yef yisem-is i leḥḥunt acḥal n tḥuna di Tizi… ».
S imeslayen agi i tettqabal yemma-s kra n win yebYan a tt-yerkeḍ.
Baba-s di leemer i yelli win t-iwalan seg wasmi i d-rsent di tlata yid-sent di tiYilt-agi Yas zgan madden sellen yess. Wiza tezga d awal fell-as, Yef sseaya-ines, maca di leemeṛ yella win i t-iwalan yeṭṭef-as-d afus neY yedda-d Yer tama-s. Seg wasmi i d- teffeY Wiza Yer ddunit teğğa-d leella n yemma-s teYli-d Yer irebbi n setti-s, sennig-sent ur tessin yiwen.
Teddun wussan ttaẓen, setti-s tewweḍ leefu n ṛebbi, tegra-d Weṛdiyya d yelli-s ara tent-yessegririb lḥif.
Akken kan tḍeqqer Wiza aḍar, tebda tikli Yer lğiran, dYa wa as-d-yefk taleqqimt wa as-d-yefk acettiḍ. Akk-agi i d-tekker Wiza s tleqmatin n medden acku Weṛdiyya ulansi i s-d-yekk kra.
Tura, ad ilin eecrin iseggasen aya seg mi d-ters Wiza di tiYilt agi. eecrin iseggasen aya seg mi i d-tunag Weṛdiyya ur yeẓri yiwen anwa amḍiq i tt-id-yefkan. Ass amezwaru, tusa-d s tadist teddukel-d akd yemma-s a suturent tin n ṛebbi. Yiwen wass, yeṭṭef-itt yiḍ, dYa seddqen-as at-Aeli tazeqqa ttağğan i ykerri n leid. Ass iṭṭafaṛ gma-s, almi d asmi terna Yer-s teqcict tsemma-yas « Wiza ». Di tlata, qqiment ddurint TiYilt n at-Aeli.
Tudert agi ur as-d-tekka ara seg wul i Wiza. Tizzya-s kullec yugar fell-as ma d nettat di leemer tessin tawat, tezga kan afus Yef lḥenk. Acu kan, Wiza teḥṣa s zzin-is, dYa d aya kan i d-yettaran deg-s taṛwiḥt ; tessaram amer a d-yas wass deg a tbeddel fell-as tegnit.
TuYal-d Wiza si tala, tufa-d tilawin bdant ara ttnejmaeent i wakken ad eerkent lesfenǧ n taddart akken ad tettubeggen tmeYra. Akken kan tekka di tewwurt, bdant teYratin ttseqsiqent. Wiza tgezm-itt lefqee, allen-is ččurent-d d imeṭṭi, dYa tebra i usagem yellan Yef weerur-is deg wemnaṛ, ssin tuzzel Yer texxamt-is i wakken ur d-tsell ara. Anda i s-yehwa teffer, tiYratin flant imeẓẓuYen-is yerna sya Yer da ad d-tsel i yiwet tenna-yas : « Teffer iman-is i wakken ad ttieziz, amek ihi, d tislit !… «
Weṛdiyya teḍfer yelli-s Yer texxamt, temdel-d tawwurt deffir-s. Wiza texzer-itt am tin yebYan a d-tekkes taekemt Yef weerur-is tini-yas :
- Teẓriḍ a yemma, Yas ini-yasent i tlawin ara ieerrken ad ḥebsent, yerna tiniḍ-asent ad nnejmaeent s ixxamen-nnsent : tameYYra ur tettili ara…
Weṛdiyya tḥulfa i yiman-is tulwat, kkawent tgecrar-is dYa teYli Yer lqaea, tewwet eecṛa deg wudem-is, teqqim a theddeṛ weḥd-s am win yeshetrifen tini-yas :
- AnnaY, seg wasmi i d-tluleḍ i yurǧaY ass-agi ad d-yaweḍ, tagara tebYiḍ ad tesseḍseḍ deg-i lxalat. AnnaY, nek feṛḥeY nniY-Yas ass-agi a kem-ẓẓuY am tneqleţ, tagara ziYen tegguleḍ ur tessineḍ talwit… Tezgiḍ tettwaxeẓreḍ s ṭṭerf n tiṭ, nekk feṛḥeY ass-agi nniY-as a m-yuYal ccan. AnnaY a yelli, euddeY fiḥel ma meslayeY-am, teẓriḍ belli akka llant akk dagi mači d aḥemmel i kem-ḥemmlent : ta terra-yi-d lxiṛ i s-zzewreY, ta tewwi-tt-id tugdi n ṛebbi, ta wwint-tt-id tismin i wakken ad tessenqed… Tagara tebYiḍ a sent-id-tekkeḍ seg wul.
Tekfa Werdiyya ashetref, tagara am win tt-id-yessakin tṛeṣṣa allen-is di yelli-s tini-yas :
- Ardemani, ini-y-id ayYer tebYiḍ ad tessexsiḍ lfeṛḥ-agi ? Aha-kem, bYiY ad ẓreY…
Wiza yekkaw yimi-s, ara itenneḍ yiles-is, lehduṛ uYalen am tkurt deg yedmaren-is. Texzer Wiza di yemma-s a s-tiniḍ ass-agi i d-ldint wallen-is fell-as, twala lqedd-is i terẓa teekemt, twala taglimt-is yessYer yiṭij amzun d alemsir n leid. Tṛeṣṣa allen-is deg-s, twala belli siwa taṛwiḥt i mazal tenteḍ Yef yiYYes, a ten-yessazal lḥif Yef tmeddurt.
Wiza tasa-s la tqeddeḥ, ur teẓri sani ara terr udem-is maca twala belli iwata-tt-id kan ad teṭṭef imi-s acku ula i yas-d-ternu i yemma-s, dYa tesfeḍ imeṭṭawen-is tini-yas :
- NniY-am-d ayagi acku aṭas n tYawsiwin i yi-xuṣṣen di ssdaq-iw, ssetḥaY amek ara ten-id-sneeteY zdat lbeṛṛani…
Werdiyya tger-d nnehta tini-yas :
- AnnaY a yelli tineḍ-iyi-d kan d aelaw neY d taqendurt i kem-ixuṣṣen ! Yak teẓriḍ a yelli, seg wasmi i d-tluleḍ i yam-bdiY aheggi maca imi ulac win iY-yezzewren kra nekk d ayagi i wumi ssawḍeY…
Weṛdiyya teẓra belli mači d imeslayen agi ara s-yekksen anuYni i yelli-s dYa tesleqm-as :
- Aha tura, kra s kra, gar-aY d useggas ad am-d-sisseY ayen i kem-ixuṣṣen, ma d ass-agi fk-iyi talwit.
Wiza tebra i yeẓri-s, thuzz aqerru-s tessusem. Ma d Weṛdiyya tefhem d akken talwit ur tt-id-tṣaḥ ara maca tewwḍ-d tidett, isulef fell-as ad tqabel.
Lehnawi bdant a d-keččment, yal aḍellae a t-ḍefrent teYratin, tislit teqqim di texxamt assagi, ur ilaq ara a d-teffeY.
Sya Yer da a d-telli tewwurt n texxamt anda tuYal Wiza dYa ad tezwir ad tekcem Weṛdiyya, ssyen a tt-teḍfer yiwet si tnebgawin i d-yusan akken ad tbeggen lehna-s i teslit.
Tezwar Weṛdiyya, teḍfer-itt Feṛṛuǧa, taǧarett-nnsent seg wasmi i d-rsent dagi. Terfed-d Wiza allen-is twala Feṛṛuǧa tekcem-d s uḍellae ger ifassen-is, yeččuṛ almi yewwi tacwawt. Akken tt-id-tefka tewwurtr, tYawel tsers-it di tesga seg wakken yewwi fell-as limala. Wiza tfuk fell-as ddunit, ma d Feṛṛuǧa tewwet ar daxel uḍellae teddem-d lḥenni, ṣṣabun terna-d lkettan tini-yas i Wiza : « Ayagi d ayla-m ! ». Wiza kfan deg-s idammen, tuẓa-d ar Yur-s, tessekna-d aqerru-s, tunez fell-as, tini-yas, s kra n leḥya d kra n layas :
- Ad am-nettara di lxiṛ.
Гas ulamma tbedd, lqaea tettezzi yis-s, temmekta-d asmi teggul Feṛṛuǧa ur teḥnit ur d-tekcim Wiza axxam-is. Ass-agi, tebYa a s-tini ayYer ? D acu i yas-d-tekkes ? Maca yeggugem yiles-is siwa allen-is ala iceeelen. Feṛṛuǧa tebra i uqerru-s tini-yas :
- Kullec d lmektub. Ad yeg ṛebbi d ayen ara aY-d-yawin yakk talwit…
Thegga-d iman-is a d-teffeY, tezwar-d Weṛdiyya teldi-yas-d tawwurt ssyen Yers, tedda-d yid-s.
Wiza kkawent tgecrar-is. S kra n tmara tuẓa almi d tasga dYa teqqim ad testaefu ma yella iwata-tt-id leefu. Lxaṭer-is yenhewwal ur teẓri anwa ara tesseḍlem : d Mesṭafa neY d iman-is neY amar d Weṛdiyya. Weṛdiyya, yemmas ččan lexlawi, ččan izilan, i tt-yeğğan tedda am lmal ur nesei rrebg i wakken ad as-d-tawi acu ara tečč tameddit.
Mesṭafa, wissen anida i tyuY lḥal ass-agi. Wissen ahat ara izehhu neY amar yenYa-t wugur ula d netta. Ardemmani, d acu n wugur ara yaḍen ? Yak netta n wedrum n at-Aeli, ula d taddart ur tettnejmae ara ma yella ulac-iten.
Mesṭafa asmi i d-yelli allen-is yufa-d Wiza zdat-s, d taqamet yetthuzzu waḍu n temẓi, ur yezmir ara ad yemdel allen-is neY ad yerr iman-is ur tt-iwala ara. Netta am wid akk yettawi ṭṭmee yeereḍ a tt-iqarreb, maca win i iqerrben Wiza am win iqerrben times : ur yezmir ara ad as-yexḍu alamma teğğa-yas-d ccama.
Maca ayagi yeḍra di TiYilt n at-Aeli, ccama i tt-yewwin d Wiza. Times-is tuYal tensa acku d nettat i d times, d nettat i d aqejmur. Dexxan yuY-d akk taddart, Wiza tettuswaed s uḍad. Awal yewweḍ Weṛdiyya, dYa tebda ara tettaṭṭaf di tlawin anta ara s-d-ijaben inexḍaben.
Wiza ur teweiṛ ara i tmenziwt Yas ur tesei ara amḍebbeṛ, zzin-is iYumm leeyub-is.
Lbaṛud yewweḍ tiYalltin, Wiza tewweḍ s axxam-is. Azekka-nni ṣṣbeḥ, Weṛdiyya tṛuḥ a d-tẓer lexbaṛ n yelli-s tYil a d-tuYal ad tewwet dderz, tagara tewwet tsusmi. Ssmana seg teedda tmeYra, tuYal Weṛdiyya Yer yelli-s, ma d at TiYilt n at-Aeli ttṛağun melmi ara d-tuYal, ttṛağun, ttṛağun…
UYalen medden Yer ccYel nnsen, Yer wuguren nnsen, maca aṛaǧu yuYal-asen d tanumi.
Ɛeddan wussan, eeddant ssmanat, yewweḍ wagur. Assen deg wussan am wiyyaḍ, deg yiḍ, slan medden i dderz Yer wexxam n Weṛdiyya, yiwen ur d-yembawel seg wexxam-is : akken i tt-tcudd ad tt-tefsi. Sṣbeḥ zik, yiwen, yiwen ara d-yeṭṭillin ad iwali d acu i yeḍran. Maca ufan-d ḥaca tawwurt ala yessemyeḥbak waḍu akd tarbaet n yeqjan weread ffiYent uYen tasga.
Wa yewhem, wa yeggugem. Ma d wid i wumi ur ṛuḥent ara, ḍefren lateṛ nnsent ṛuḥen ad steqsin. Ufan belli Weṛdiyya yerra-tt wedrar akin, tunag ar taddart n Laezib, seddqen-as at lxir tazeqqa, tettili dges nettat d yelli-s.
Teddun wussan, teddun lehmum yid-sen, ma d tadyant n Weṛdiyya mazal wid ara tt-id-ileqfen, mazal wid ara tt-yettabaeen i wakken ad ẓren amek i yas-gan wussan. TuYal-asent i sut TiYilt n at-Aeli am tmacahut faydeg i d-ttnejmaeent a tt-id-ssiwlent m’ara yili ur d-ufint ara ayen faydeg ara meslayent. Akkagi almi d asmi i slant belli terna teqcict Yer Wiza. Steqsan medden Yef imawlan n teqcict, nnan-asen-d : « win yeẓran ad yini i win ur neẓri ». Ma yella d at-Laezib ahat a sent-tini Weṛdiyya : « Tagi d yelli-s n…, baba-s fella-s i leḥḥunt acḥal n tḥuna di… »
Rabha Aïssou
Paris, Tuber 2005.
ad tru : ad tettru / ru = ttru
ad yessenfed : ad yessiweḍ ar lebYi-s : Atteindre son objectif
Ahenni (lehna) Tarzeft Ce qui est emmené en guise de cadeau à la marié ou au marié
Akd akkw / ukud,… Avec
Ardemmani: dacu kan :néanmoins ( ?!)
azmumeg :aseḍsu :sourire
Azrug :tazniqt/azniq :ruelle
ccan: azal :valeur
faydeg : Yef acu : sur quoi
Faydeg Yef umi / Yef acu,… Sur quoi / à cause de quoi,…
Isulef : Ilaq : Il faut
iwata-tt-id : ilaq-as / iwata = ilaq
Izerrin: iţţeeddin : qui passe
lbaYat: azaylal
leella : aeedduḍ : Ventre
Sima simmal /skud d aeemmal
SneeteY / aseneet asskan: montrer
Tacwawt : Taqacuct ( ?)
Tameddurt : Ddunit
tawat: tawant
Tesga/Tasga : Tama : Coin ou aussi côté
tessenqed / asenqed : sorte de surveillance dans le but de soustraire des informations…
tettuswaed: tettuskan: Elle est montrée du doigt
treYlet (tareYlett/TireYlin) : Agersal champignon
Ttisliwent /sallaw: deviennent …
tulwat tefsi / kkawen ifadden-is: s’est affaiblie
tunag : S’est expatriée
usagem (asagem): Récipient servant à puiser l’eau
Yenhewwal: Iḥerrek
yeshetrifen/Ashetref : délire
yeṭṭillin : yettmuqulen
Source: tamazight.frhappy wheels
déc 06, 2013 0
déc 06, 2013 0
déc 06, 2013 0
fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gla_Latn kab_Latn kab_Latn kab_Latn fra_Latn kab_Latn kab_Latn kab_Latn taq_Latn kab_Latn kab_Latn fra_Latn fra_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn wol_Latn fra_Latn fra_Latn fra_Latn lmo_Latn hau_Latn kab_Latn srd_Latn fra_Latn eus_Latn afr_Latn als_Latn eng_Latn fon_Latn fon_Latn fon_Latn